Document ID: 32005D0047

SKLEP SVETA
z dne 22. decembra 2004
o spremembi Sklepa 2000/24/ES zaradi upoštevanja širitve Evropske unije in Evropske sosedske politike
(2005/47/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 181 A Pogodbe,
ob upoštevanju predloga Komisije,
ob upoštevanju mnenja Evropskega parlamenta,
ob upoštevanju naslednjega:
(1)
Pristopne pogodbe, podpisane 16. aprila 2003, so začele veljati 1. maja 2004.
(2)
Poročilo (1), ki ga je pripravila Komisija v skladu s tretjim pododstavkom člena 1(1) Sklepa Sveta 2000/24/ES z dne 22. decembra 1999 o jamstvu Skupnosti, ki se odobri Evropski investicijski banki zaradi izgub pri posojilih za projekte zunaj Skupnosti (Srednja in Vzhodna Evropa, sredozemske države, Latinska Amerika in Azija ter Republika Južna Afrika) (2), v zaključku navaja, da velja omenjeni sklep zlasti zaradi širitve Evropske unije nekoliko spremeniti.
(3)
Evropski svet je 12. in 13. decembra 2002 v Kopenhagnu sklenil, da se bo od leta 2004 dalje predpristopna pomoč za Turčijo financirala v okviru proračunske postavke „predpristopni izdatki“.
(4)
Odkar je bil sprejet Sklep 2000/24/ES, so izkušnje EIB v zvezi s spreminjajočo se prakso na področju jamstev za zaščito naložb pokazale, da bi bilo treba ponovno pregledati obseg političnega tveganja, ki ga krije jamstvo Skupnosti, in poslovnega tveganja EIB.
(5)
V okviru sistema delitve tveganj bi proračunsko jamstvo moralo poleg političnega tveganja zaradi deviznih netransferjev, razlastitve, vojaških ali civilnih nemirov kriti tudi tveganje zaradi zavračanja zahtev po uveljavljanju pravic ob kršitvah določenih pogodb s strani vlad tretjih držav ali drugih organov.
(6)
V okviru sistema delitve tveganj bi morala EIB skladno s svojimi običajnimi merili za kritje poslovnega tveganja pridobiti nedržavna jamstva pri tretjih strankah ali si kako drugače zagotoviti poroštvo oz. kritje, obenem pa upoštevati finančno moč dolžnika.
(7)
Finančni načrt za obdobje 2000-2006 skladno z Medinstitucionalnim dogovorom med Evropskim parlamentom, Svetom in Komisijo z dne 6. maja 1999 o proračunski disciplini in izboljšanju proračunskega postopka (3) predvideva pri rezervah za posojilno jamstvo v proračunu Skupnosti zgornjo mejo v višini 200 milijonov EUR (po cenah iz leta 1999) letno.
(8)
S tesnim sodelovanjem med EIB in Komisijo je treba zagotoviti skladnost in sinergijo s programi geografskega sodelovanja Evropske unije ter poskrbeti, da bo posojilno poslovanje EIB dopolnilo in okrepilo politiko Evropske unije za ta območja.
(9)
Sklep 2000/24/ES je zato treba ustrezno spremeniti -
SKLENIL:
Člen 1
Sklep 2000/24/ES se spremeni:
1.
Člen 1 se spremeni takole:
(a)
odstavek 1 se spremeni:
(i)
prvi pododstavek se nadomesti z naslednjim:
„Skupnost Evropski investicijski banki (EIB) odobri splošno jamstvo v primeru izpada plačil za posojila, ki jih je EIB skladno z običajnimi merili in v podporo ustreznim zunanjepolitičnim ciljem Skupnosti odprla za naložbene projekte v jugovzhodnih sosedah, sredozemskih državah, Latinski Ameriki, Aziji in Republiki Južni Afriki.“
(ii)
v drugem pododstavku se drugi stavek nadomesti z naslednjim:
„Splošna zgornja meja odprtih posojil znaša 19 460 milijonov EUR, ki se razdelijo na naslednji način:
-
jugovzhodne sosede:
9 185 milijonov EUR,
-
sredozemske države:
6 520 milijonov EUR,
-
Latinska Amerika in Azija:
2 480 milijonov EUR,
-
Republika Južna Afrika:
825 milijonov EUR,
-
posebni ukrep v podporo utrjevanju in krepitvi carinske unije ES-Turčija:
450 milijonov EUR;
in se lahko porabijo najkasneje do 31. januarja 2007. Posojila, ki so že bila podpisana, se upoštevajo kot odbitki od regionalnih zgornjih meja.“
(b)
odstavek 2 se spremeni:
(i)
prva alinea se nadomesti z naslednjim:
„-
jugovzhodne sosede: Albanija, Bosna in Hercegovina, Bolgarija, Hrvaška, Nekdanja jugoslovanska republika Makedonija, Romunija, Srbija in Črna gora, Turčija;“
(ii)
v drugi alinei se besede „Ciper“, „Malta“ in „Turčija“ črtajo.
2.
V členu 2 se doda naslednji pododstavek:
„Komisija poroča o uporabi tega sklepa najkasneje do 31. julija 2006.“
Člen 2
Ta sklep začne veljati z dnem sprejetja.
V Bruslju, 22. decembra 2004

Labels: 2
15